
DISSERTATIO  MEDICO-CHIRURGICA 
INAUGURALIS 

QUAEDAM 

DE  PROSTATA  TUMIDA 

COMPLECTENS. 


PROCEMIUM. 

Glandula  Prostata  variis  ex  causis,  variisque 
aetatis  temporibus,  amplificari  possit ;  sed  eam  tan- 
tum  speciem  amplificationis,  cui  nomen  "  Scirrhus 
"  Prostatae"  (quamvis  fortasse  parum  rite)  vulgo 
imponitur,  agere  in  animo  est. 

Hoc  malum  persaepe  in  senio  incessit ;  notatu 
tamen  dignum  est,  id,  a  caeteris  urinae  organorum 

vitiis  discrete  spectatum,  cognitionem  antiquio- 
rum,  ante  temporagnavi  et  perspicacis  Moe,gagni, 
parum  asseruisse  videri.  Hic  vero  aliquot  hujus 
vitii  exempla  tradit  ;*  historiamque  symptoma- 
tum  praegressorum,  itemque  eorum  quae  cada- 
vere  inciso  conspiciuntur,  accuratam  exponit. 

Prima,  autem,  descriptio  morbi  perfecta  profer- 
tur  a  viro  celeberrimo,  Joanne  HuNTEuj-,  qui 
signa  propria,  partibus  sive  lobulis  liujusce  glan- 
dulae  lateralibus,  ob  suam  amplificationem,  latera 
urethrae  comjDrimentibus,  et  ejusdem  meatum  a  fis- 
tulae  quasi  rotundae  figura,  ad  fissm-am  arctam  com- 
planantibus,  exitumque  urinae  ita  impedientibus, 
inducenda,  depingit.  Posteadehacretaliarefert : — 
"  Besides  this  effect  of  the  lateral  parts  swelling, 
"  a  small  portion  of  it,  vs^hich  lies  behind  the  very 
"  beginning  of  the  urethra,  swells  forwards  like  a 
"  point  as  it  were,  into  the  bladder»  acting  like  a 
**  valve  to  the  mouth  of  the  urethi*a." 


•  Morgagni  de  Causis  et  Sedibus  Morboruni,  iii  sectioiie  "  De 
"  Uriiiae  Suppressione." 
f  "  Huntcr  on  tlie  Venereal  Disease." 

Haecce  projectura  valvularis,  tertio  Prostatae 
lobulo  amplifieato,  effici  fertur  a  Domiiio  Evee- 
ardo  Home,  Baronetto.  Iste,  enim,  lobulus,  a 
tergo  finibus  vasorum  cleferentium  arcte  deli- 
gatus,  nihil  ejus  incremento  ex  adverso  obstante, 
in  vesicam  necessario  imminet.  Dum  ita  amplifica- 
tur,  membranam  vesicae  internam  distendi,  atque 
inflammatione,  quae  glandulae  amplificationem 
effecit,  eadem  plecti,  Home  nos  certiores  facit. 

Cauolus  Bell,*  hanc  rem  altius  adhuc  per- 
scrutatus,  hoc  malum,  actione  vehementi  duarum 
habenularum  ex  fibris  musculosis  constantium, 
multum  exacerbari  censet — quae  quidem  haben- 
ulae  ab  ostiis  ureterum  ad  os  vesicae  verSus  de- 
scendunt,  et,  coeuntes,  parti  Prostatae  inferiori  et 
mediae  adhaerent. 

Tales  isti  musculi  usus  praestant,  contrac- 
tionem  vesicae  adjuvant,  et  simul  ostia  ureterum 
occludunt,  eorumque  aditus  per  tunicas  vesicae, 


"  "  Meilic-Chinirg.  Transactions,  vol.  iii." 

fines  eorundem  pro  gradu  contractionis  vesicae 
generalis  detrahendo,  obliquitatem  servant. 

Vesicae  superficies,  ubi  istorum  musculorum 
conjunctionem  interne  obtegit,  acerrima  instrui- 
tur  sentiendi  facultate,  quae  propensionem  soli- 
tam  ad  urinam  reddendam  ciet ;  et  haec  irritabili- 
tas,  morbo  adaucta,  comitem  habet  musculorum 
actionem  perpetuam,  quae  irritationem  Glandulae 
Prostatae  insolitam  non  excitare  nequit.  Porro, 
quoniam  haec  irritabilitas  proxime  super  lobulum 
tertium  sedem  habet,  musculique  jam  memorati 
eidem  particulae  quam  arcte  annectuntur,  non 
fieri  potest  quin  ejus  incrementum  ad  vesicae 
cavum  versus  augeant. 

Shaw,*  autem,  opinatur  Glandulae  Prostatae 
vitium,  quod  tumorem  intra  vesicam  efficit,  non 
semper  amplificatione  lobuli  tertii,  sed  aliquando 
projectura  partis  glandulae  ante  istum  lobulum 
sitae,  in  quam  porro  muscuU  ureterum  praecipue 
inseruntur,  induci. 


•  Vide  "  C.  Beirs  Surgical  Observations,  vol.  x." 

Hoc  malum  viris  tantiim  contingere  posse  in 
aprico  est,  et  profecto  raro  ante  annum  aetatis 
quinquagesimum  conspiciendum  accidit ;  quan- 
quam,  enim,  in  longe  junioribus  haec  glandula 
nonnunquam  amplificatur,  tamen  incrementa  ejus- 
modi,  alicujus  mali  alius  symptomatica,  existunt, 
et  brevi  post  morbum  principem  sublatum  eva- 
nescunt.  Post  aetatem,  vero,  quinquagenariam, 
multo  saepius  sese  prodit  in  conspectum,  pau- 
cique  octogenariam  attingunt  quin  hujus  partis 
vitio  plus  minus  laboraverint. 

Nemini  ullius  ordinis,  prae  caeteris,  aut  parcit 
aut  nocet ;  omnes,  enim,  cujusque  generis  ordinis- 
que,  pariter  obnoxii  sunt. 

Si,  tamen,  viris  illis  Hunter  et  Desault 
uUa  fides  est,  crebrior  est  istis  qui  gonorrhoea 
saepius  laborarunt. 

Home,  eos  qui  vitam  intemperatam  degerunt, 
Veneremque  nimis  coluerunt,  obnoxiores  cen- 
set. 


O  DE  PROSTATA  TUMIDA, 

WiLSON,*  homines  etiam  qui  organa  genitalia, 
minus  quam  voluit  natura,  exercuere,  huic  vitio 
procliviores  esse  ait ;  adjicit,  autem,  multos,  qui 
vitam  probam  temperatamque  egerunt,  neque  ut- 
rumlibet  extremum  appropinquarunt,  multum  mo- 
lestiae  a  Prostata  amplificata  fuisse  expertos. 


DE  FABRICA  USUQUE  PROSTAT^. 

Glandula  conglobata  Prostata  est,  nucem- 
que  castaneam,  tum  quod  molem,  tum  quod  atti- 
net  figuram,  insigniter  refert.  Latitudinem  pol- 
lice  paulo  ampliorem,  longitudinem  parem,  cras- 
situdinem  semipollicis,  pondusque  quinque  circi- 
ter  drachmarum,  habet. 

PoNE  et  infra  Vesicam,  et  supra  et  ante  Intes- 
tini  Recti  finem,  angulum,  ubi  peritonaeum  re- 


•  "  Wilson  oA  the  male  Urinary  and  Genital  Organs." 

flectitur,  inter,  et  finem  Intestini  inferiorem,  lo- 
cura  obtinet.  Fundus  ejus  ad  vesicam  versus, 
et  apex  ad  partem  urethrae  membranosam,  spec- 
tat. 

In  lobulos  duos  laterales  dispescitur  per  quan- 
dam  in  centro  fundi  fossulam,  proxime  supra 
quam,  partes  imae  vasorum  deferentium  vesicu- 
larumque  seminalium  locantur,  quarum  ductus 
glandulam  in  centro  fossulae  transigere  incipiunt, 
et  exinde,  partem  inferiorem  urethrae,  ubi  sub- 
stantia  glandulae  cingitur,  ineunt.  Superficies  glan- 
dulae  posterior  gibba  est,  et  ad  Rectum  per  telam 
cellulosani  interpositam  adhaeret.  Superficies  an- 
terior,  quae  per  duos  fere  sui  spatii  trientes  levi- 
ter  cava  est,  per  reliquam  potius  convexa,  collo 
vesicae  initioque  urethrse,  huic  autem  maxirae, 
arcte  annectitur,  eaque  prope  cingit.  Per  fasciara 
validam  pubi  etiam  adhserescit. 

Intee,  lobulos  binos  laterales,  vesicara  urinae, 
veruque  montanum,  pars  ea  glandulse  sita  est,  cui 
HOME  nomen  Lobuli  Tertii  imposuit ;  ita  quidera 
ut  in  aspectu  suo  posteriori  vesiculas  seminales 


^  DE  PROSTATA  TUMIDA. 

vasaque  deferentia  liabeat,  membranaque  collum 
vesicae  investiente  obtegatur. 

MuLTUisi  abest  ut  haec  pars  glandulae,  si  modo 
sanae,  longe  emineat,  et  saepe  vix  aut  ne  vix  qui- 
dem  conspici  queat ;  sed,  amplificatione  facta,  sese 
sursum  ad  cavum  versus  vesicae,  proxime  pone 
urethrae  initium,  trudit. 

Haec  projectura,  vesica  sese  contrahente,  simul 
cum  urina  depellitur,  et  valvulae  vice,  quod  ui'e- 
thram  attinet,  functa,  tam  exitum  urinae  impedit, 
quam  catheteri  immittendo  pertinaciter  obstat. 

Glandul^  ipsius  substantia  fabricae  firmissi- 
mae  et  carneae,  colorisque  leucophaeo-rubri,  est. 
Structura  ex  cellulis  minimis  constat ;  unde  ori- 
untur  ductus  quidam  parvuli,  qiii  inter  se  coeunt, 
adeo  ut  vasa  aliquot,  plerumque  ab  octo  ad  duode- 
cim,  in  urethram  per  foraminula  follicularia,  circa 
veru  montanum  hiantia,  constituant. 


Usus  Glandulae  Prostatae  verus  parum  adhuc 
pro  comperto  habetur.    Humorem  quendam  co- 

lore  floris  lactis  praeditum,  viscidumque,  secer- 
nere  videtur;  qui  quidem  copia  haud  parva, 
dum  partes  impetu  summo  veneris  excitantur,  ef- 
fusus,  et  pari  tempore  cum  semine  ejectus,  alicui 
in  opere  gignendi  usui  verisimiliter  inservit. 

CoPiA  hujus  humoris,  in  amplificatione  Prosta- 
tae,  solita  multo  major  secernitur.  Urinam  equi- 
dem  aegrotantis,  per  dies  aliquot  deinceps,  ex  hoc 
muco  tenaci  quasi  solo  fere  constare  vidi.  Nec- 
non  viscidus  admodum  et  tenax  evadit ;  et  quum 
in  matula  mersus  fuerit,  inde  ad  altitudinem  pe- 
dis  uuius  alteriusve,  cohaesione  tamen  irrupta,  in 
forniam  quasi  funiculi  trahi  potest. 

HujusMODi  sedimentum  in  urina,  sive  a  glan- 
dula  sola,  sive  partim  quoque  a  vesica  ipsa  prove- 
niat,  semper  ubi  ilhid  viscus  maxime  irritahile 
est,  copiosissimum  apparet ;  urinaque  ipsa,  talibus 
in  exemplis,  graviter  foetet,  atque  facile  in  putre- 
dinem  abit. 

B 

DE  SIGNIS.* 

Hoc  malum  iri  duo  stadia  distribui  licet,  quan- 
quam  tempus  accuratum,  quo  alterum  desinit,  al- 
terumque  incipit,  saepe  parum  plane  conspici  queat. 

In  stadio  priori  sive  incipiente,  aeger  de  sensu 
obtuso  et  ingrato  per  perineum  ad  finem  Recti, 
collumque  vesicae,  cum  frequente  calore  et  pruri- 
tu  glandis  penis,  conqueritur  ;  micturitione  plec- 
titur,  sed  parum  uno  quovis  tempore  excernit ; 
urina  saepe,  post  exercitationem  insolitam  praeci- 
pue,  cruenta  redditur.    Quando  lobulus  tertius 
mole  augescere  incipit,  ad  cavum  vesicas  versus 
eminet,  membranamque  hujus  visceris  internam 
iinprimit,  unde  irritabilitas  admodum  intenditur, 
dolor  ssevus  inter  urinam  reddendam  sentitur, 
maxime  dum  guttulfe  postrenice  elabuntur,  desi- 
deriumque  amplius  mingendi,  postquam  etiam 
vesica  omnino  vacua  est,  manet. 

•  Haud  raro  accidit  ut  in  cadavere  Prostatani  niaxinie  tumidam 
conspiciamus ;  quanquam  aeger  pcr  vitam  nullam  affcc  tioncni  bujuscc 
gencris  questus  fucrat. 

DiUTURNlTAS  stadii  prioris  multum  a  gradu 
amplificatiouis  liujusce  lobuli  pendebit.  Si  lobuli 
tantura  laterales  ampliantur,  aut  medius  leviter 
solummodo  afficitur,  hoc  stadium  per  annos  ali- 
quot  perstare  poterit,  indiciis  pedetentim  ingraves- 
centibus  ;  pars,  autem,  media  haud  multum  au- 
geri  potest,  quin  exitui  urinae  pertinaciter  ob- 
stet. 

Id  pro  secundo  duci  queat  stadio,  ubi  urina, 
omnibus  simul  stadii  incipientis  signis  haud  pa- 
rum  exacerbatis,  prorsus  supprimitur.  Molestiaj, 
quam,  in  stadio  priori,  aeger  quasi  sensum  ingra- 
tum  obtusum  depingebat,  jam  in  dolorem  vertitur 
obtusum  et  perpetuum,  sensus  acres  jaculantes, 
subinde  a  glandula  ad  urethram,  nonnunquam  ad 
vesicam  et  ureteres  tendentes,  sibi  comites  ad- 
junctos,  habentem.  Miser  aegrotus  ad  urinam 
emittendam  summo  cum  conamine,  sed  frustra, 
nititui' ;  membrana  vesicae  interna,  lobuhim  emi- 
nentem  obtegens,  inflammatur,  et,  hac  inflamma- 
tione  cito  per  totam  superficiem  serpente,  dolor 
multum  intenditur,  afFectibusque  spasmodicis  colli 
vesicae  trucissimis  stipatur. 

Hoc  stadium  diu  constare  iiequit,  nisi  ratio 
quaedam  urinae  educendae  reperiatur.  Hoc  facto, 
sublevamine  temporario  aeger  fruitur ;  at  signa, 
saevitia  nihil  imrainuta,  per  intervalla  recrudes- 
cunt. 

Haud  raro  particulae  lyinpliae  coagulabilis  e 
membrana  mucosa  eduntur,  et  interdum  pus  plene 
elaboratum  in  urina  conspicitur.  Inflammatio 
ad  fibras  musculosas  vesicae  serpens,  quominus 
hae,  uti  in  sanitate,  sese  relaxent,  impedit ;  fasci- 
culisque  ipsis,  ob  motum  crebrum  et  vebementem, 
in  quem  abripiuntur,  amplioribus  factis,  amplitu- 
do  vesicae  minuitur,  dum  crassitudo  parietum 
augetur. 

Haec  symptomata  aliquando  ingentem  attin- 
gunt  veliementiam,  dein  sese  remittunt ;  neque 
raro  accidit  ut  aliquis,  postquam  a  morbo  crucia- 
tus  trucissimos  toleraverit,  ac  irritationi  generali 
jamjam  succubiturus  visus  sit,  quietem  denuo 
paulatim,  et  haud  parum  otii,  et,  irritatione  mi- 
tescente,  facultatem  urinae  excernendae  recipiat,  et 
aliquamdiu  ad  solita  et  assueta  negotia  redire  pos- 

sit :  At  serius  ocyus  malum,  cum  omnibus  suis  an- 
goribus,  revertitur,  miserque,  tandem  dolore  per- 
petuo  et  irritatione  irrupta  penitus  defatigatus, 
succumbit. 

Inter  morbi  decursum,  rigores  saepe  accedunt, 
qui  indolem  fere  motuuni  convulsivorum  interdum 
attinent,  atque,  uti  par  est,  liaud  parva  constitu- 
tionis  universse  turbatio  urget.  Plerumque,  ir- 
ritatione  augescente,  copia  urinae  parcior  secerni- 
tur,  et  haec  indicia  cum  statu  alvi  nexu  arctissi- 
rao  conjungi  videntur  ;  hac,  enim,  astrictiore  fac- 
ta,  symptomata  maxima  ex  parte  ingravescunt, 
et  aiiquando  aspectum  sibi  magnopere  formido- 
losum  sumunt ;  namque  aeger  in  veternum  som- 
niculosum,  delirio  et  honnihil  interdum  fere  com- 
atis  comitantibus,  incidit. 

ExEMPLUM  quoddam  ipse  cognovi,  ubi  in  ta- 
lem  soporem  saepe  incidebat  aegrotus,  et  inibi  j^er 
dies  aliquot  deinceps  permanebat ;  attamen,  alvo 
plene  sokita,  et  idonea  urinae  secretione  restituta, 
omnes  suas  facultates  recuperaverit. 

''^'Aliud,  adliuc,  ab  alvi  conditione  parum  atten- 
te  curata,  malum  proficiscens  illud  est,  quod 
nempe  stercus  per  remoram  induratum,  aeger  non 
nisi  cum  magno  dolore  et  difficultate  eliminare 
queat ;  quae  quidem  difficultas,  capacitati  partis 
recti  glandulae  morbosae  adjacentis,  hujus  am- 
plificatione  per  digitum  ano  immissum  facile 
"  percipienda,  imminutae  debetur.  Haec,  quoque, 
amplificatio  causa  est  tenesmi  frequentis,  sensus- 
que  quem  sentit  aeger,  postquam  alvmn  dejicit, 
quasi  frustum  stercoris  adhuc  ejiciendum,  relin- 
queretur. 


DE  IIS  QUiE,  CADAVERE  PATEFACTO, 
CONSPICIUNTUR. 

QuuM  in  stadio  incipiente  morbi  Prostata  in- 
quisitioni  subjicitur,  nil  mutationis  structurac, 
praeter  amplificationem,  oculis  sese  prodit.  Sed 
postquam  malura  aliquantum  fuerit  provcctum. 

substantia  glaiidulae  iiicisae  quasi  firma  sentitur, 
superficiesque  secta  albido-fuscum  prae  se  fert  co- 
lorem,  septaque  membranosa,  per  eam  quoquover- 
sum  tendentia,  valde  notabilia  conspiciuntur. 

Glandula,  revera,  omnem  aspectum  scirrhi 
ostendit ;  ideoque  morbus  vernacule  "  Scirrlius  of 
"  the  Prostate"  appellatus  est.  Haec,  autem,  am- 
plificatio,  quod  duas  res  attinet,  ab  indole  scirrhi 
communis  insigniter  discrepat ;  l7}io,  Exempla 
sunt  hujus  morbi  ad  sanitatem  producti.  ^o, 
Non  in  ulcerationem  sponte  abit.  Exempla  procul 
dubio  acciderunt,  ubi  ulceratio  incepit — imo  haud 
parum  provecta  fuit ;  haec  autem  perpauca  sunt, 
et,  me  saltem  judice,  usui  violento  et  male  insti- 
tuto  eatheteris  tribuenda. 

Glandula  plerumque  latera  versus  maxime 
increvisse  videtur ;  aliquando  incrementum  ae- 
qualiter  factum  fuit,  adeo  ut  corpori  glandulae  sua 
adhuc  constet  figura;  saepe,  tamen,  unum  prae 
altero  latere  increvit,  aut  amplificatio  hic  quam 
illic  major  evasit,  eo  usque  ut  tractus  urethrae 
obliquus  reddatur. 

Vesica  patefacta,  tunicae  semper  plus  minus, 
pro  gradu  vehementiae  et  diuturnitate  morbi,  in 
crassitudine  auctae  reperiuntur. 

Membrana  investiens  saepe  aspectum  reticu- 
lalum  sive  saccatmn,  fibrarum  tunicae  musculosae 
amjjlificatione  effectum,  monstrat. 

Tracttjs  musculorum  ureterum  vulgo  admo- 
dum  notabiles  sunt,  et  ad  finem,  eorum  inferiorem, 
projectura  glandulae  valvularis  plus  minus,  ple- 
rumque  pro  gradu  difficultatis  urinae  emittendae, 
atque  vesicae  ipsius  ante  mortem  irritabilitatis, 
perspicua  est. 


DE  CAU8IS. 


ParuM  de  causis,  quae  hoc  vitium  inducunt^ 
cognoscitur,  nisi  quod  senium  in  viris,  uti  mam- 
ma  scirrhosa  senectutem  vetularum,  iufestat. 


DE  PROSTATA  TUMIDA.  Vf 

Luxus,  ebrietas,  et  Venus  nimium  culta,  ac- 
tionem  vasorum  partis,  quam  voluit  natura,  va- 
lidiorem,  unde  tonum  in  senio  amittunt,  ciendo, 
minus  directe  lioc  malum  arcessere  valent. 

Crebiiae  afFectiones  inflammatoriae  urethrae* 
partiumque  vicinarum,  usus  frequens  injectionum 
stimulantium,  ictusque  injuriaeve  perineo  illatae, 
actionem  inflammatoriam  glandulae  directe  im- 
pertiendo,  possunt  vitium,  de  quo  sermo  versatur, 
inducere. 

Frigus  corpori  admotura,  sanguinem  a  sum- 
ma  cute  in  organa  interiora  et  penetralia  corporis 
depellendo,  eundem  fere  potest  praestare  effectum. 

MoRBUS  aliquando  quoque  alvo  astrictae  reji- 
ciatur,  unde,  praeterquam  quod  haec  arcto  cum 
vitio  locali  nexu  jungitur,  sanguinis  venosi  redi- 
tu  libero  impedito,  congestio  fortasse  vasorum 
ipsius  glandulae  inducatur. 

c 

DE  DIAGNOSI. 

MORBI,  qiiiciim  liiijus  signa  facillime  confundi 
queant,  lii  sunt :  Ischuria  Renalis,  Strictura,  et 
Calculus. 

In  amplificationem  Prostatae  a  caeteris  urinae 
organorum  vitiis  dignoscendo,  exploratione  per 
digitum  in  rectum  immissum,  nisi  quando  malum 
'  tertium  tantummodo  plectit  lobulum,  multum 
confidere  licet. 

Ab  Ischuria  Renali  etiam  dignosci  potest,  alr 
aegro  ipso,  dum  adhuc  urinam  excernere,  etiamsi 
per  copiam  uno  quovis  tempore  parvam,  valet, 
solita  quantitate,  intra  horas  vigiiiti  quatuor, 
emissa  ;  itemque,  postquam  urinae  fluxiis  omnino 
obstructus  fuerit,  tumore  tenso,  limitem  definitum 
habente,  per  vesicam  supra  pubem  formato  ;  iiec- 
non  iirinae  profluvio,  immissa  canula,  facto. 


HuNC  inter  morbiim  et  Strictiiram  internos- 

cere  valemus,  ex  aetate  provecta  qua  impedimen- 
tum  primum  accidit ;  et  ex  eo,  quod  cereolus  chi- 
rurgicus,  nihil  obstante,  per  septem  circiter  pol- 
lices  in  urethram  penetrare  queat,  quum  repente 
impeditur;  dum  catheter  rite  curvatus,  parum 
vel  nihil  obveniente,  in  vesicam  transire  potest. 

INDICIA  Prostata  tumida  exorta  a  symptoma- 
tis  Calculi  Urinarii  discernere  in  promptu  est,  ab 
impedimento  introitus  specilli  in  vesicam,  et  ab- 
sentia  sonus  istius  qui  a^res  adeo  perstringit, 
quando  specillum  in  calculum  impingitur ;  deni- 
que  ab  eo,  quod,  quanquam  sanguis  haud  raro  in 
morbo  Prostatae,  post  equitationem  aut  in  curru 
gestationem,  profunditur,  attamen  dolores  motu 
ipso  non  augentur,  dum  in  calculosis,  a  causa  ea- 
dem,  dolor  in  modum  fere  intolerandum  intendi- 
tur.* 


•  Tumores  item  noiinuiifiuam  a  superficie  vesicae  interna  excre-' 
scunt,  symptomata  iis  Prostatae  amplificatae  adeo  similia  edentes, 
ut  non  nisi  ex  sede  diversa  interstingui  possint ;,  neque  multum, 
revera,  ut  discernantur,  refert,  quoniam  quaeluiic  vitio  inservit  cu- 
ratio,  illi  quoque  vulgo  liaud  male  convenit. 

DE  PROGNOSI. 

DuM  stadium  incipiens  adhuc  adest,  cum  ae^r 
groti  constitutio  liaud  fracta  fuit,  si  lobulus  ter- 
tius  non  laboret,  neque  sit  uUa  in  vesicam  projec- 
tura  valvularis  eminens,  morbum,  cura  summa  et 
attentione,  vel  sanari  vel  saltem  impediri  posse  in 
decursu,  sperare  licebit.  Quando  tamen  morbus 
plene  formatus  est,  quaecunque  adfuerint  indicia 
fausta,  quomodo  prognosin  edamus  felicera,  mag- 
nopere  cavere  oportet. 

QuuM  vitium  aliquamdiu  perstiterit,  lobulus- 
que  tertius  amplificari  inceperit,  aegerque  aetate 
provectus  sit,  et  vesica  facile  irritanda,  spes  sana^ 
tionis  ad  prostremum  perfectae  multo  minor  erit, 
et  ad  ea  prae  caeteris  remedia  confugiendum  me- 
dicis,  quae  morbi  incrementum  aut  impedire  aut 
prohibere  potuerint. 

3i  malum  ad  stadium  secundum  pervenerit,  et 

olaiiclula,  in  media  praesertim  parte,  adaiicta  sit, 
si  vesica  admodum  excitabilis,  et  crebris  actionibus 
spasmodicis  opportuna,  aegerque  senior  fuerit, 
habitusque  fracti,  nuUa  spes  erit,  nisi  angores 
aegri  mitigandi,  signaque  urgentia  compescendi. 


DE  RATIONE  MEDENDI, 

In  morbo,  de  quo  agitur,  tractando,  medentis 
Gonsilia,  stadio  morbi  a  progressa  exempli  histo- 
ria  discendo,  et  indagatione  signorum  praesentium 
accurata,  regenda  erunt.  Ex  usu,  igitur,  curatio 
ad  ea  remedia  quae  ad  morbum,  in  stadio  priori 
sive  incipiente,  toUendum,  sufficiant,  et  ea  quae  in 
stadio  secundo  sive  provectiore  adhibenda  sunt, 
spectabit. 

In  priori,  igitur,  stadiorum  tantummodo,  santv- 
tionem  appropinquare  sperare  fas  est ;  et  haec  ta- 

libus  modis  aggredienda  est.    Alvus  ^egri  impri- 
mis  bene  solvatur  ;  ad  hoc,  medieamenta  mitissi- 
et  minime  stimulantia  sunt  adhibenda,  et  ho- 
rum  omnium  maxime   eligenda  sunt  enemata 
emoUientia.    Si  tamen  haec  minus  efficacia  vide- 
antur,  oleum  Ricini,  parvas  salium  mediorum 
portiones  bene  dilutas,  aut  pulverem  Rhei,  tuto 
adhibere  licet.    Alvo  ita  bene  depleta,  sanguis 
libere  e  lumbis  aut  perineo,  per  hirudines  vel  CU' 
curbitulas  cruentas,  abstrahi  debet.     In  aegro 
pleniore,  unam  sanguinis  detractionem  copiosam 
6  brachio  praemittere  licet,  antequam  ad  locales 
depletiones  confugiatur.    Sanguinis  missioni  sta- 
tim  succedere  debent  enemata  opiata,  ususque 
pulveris  Ipecacuanhae  compositi,  aliorumve  mi- 
tium  narcoticorum  internus.    Diaeta  tenuis  anti- 
phlogistica  praecipi,  aegerque  ipse  in  lecto  conti- 
neri,  debent ;  omnesque  rationes  irritationis  se- 
dendae  usitare  decet ;  balneuraque  tepidum  quo- 
tidie  adhibendum  est. 

Tah  curatione  adhibita,  ait  Home,  se  com- 
pjures  aegrotantes  sanitatem  reciperc  cognovisse, 

postquam  etiam  lobulus  tertius  mole  augescere 
inceperat. 

Talia,  tamen,  exempla  perpaUCa  sunt,  et  post- 
quam  morbus  aliquatenus  processit,  uUis,  quali- 
bus  hactenus  pollet  medicina,  remediis  insanabilis 
evadit ;  nisi  a  chirurgia  spem  salutis  peti  liceat. 

LiZARS,  anatomicus  et  chirurgus  celeberrimus, 
excisionem  Prostatae,  quum  tumefactione  chro- 
nica  afficitur,  nuper  proposuit ;  et  operatioab  illoi 
proposita  facillime  m  cadavere  perfici,  et  tota 
glandula  sine  laesione  magna  urethrae  omnino" 
extrahi,  potest. 

QuATE^JUS,  vero,  in  vivo  homine,  cui  Prostata 
multum  fuit  amplificata,  bene  cedat,  nondum  con- 
stat ;  tamen  quondam  horrendus  rerum  aspectus, 
quem  aegro  contemplandum  est,  vihi  vitium  suum 
remediis  lenioribus  cedere  nescit,  in  quibusdam 
suaderet  experimentum  etiam  periculosum,  cui 
quidem  multi  se  subjicere  neutiquam  recusarenty 
litem  cito  dijudicatam  fore  sperandum  est.  Si 

revera  habilis  comjierta  fuerit  operatio,  non  so- 
lum  medici,  sed  omnes  gratias  summas  illi,  qui 
proposuit,  habebunt.  Satis,  tamen,  in  aperto  erit, 
operationem  tum  sohimmodo  adhiberi  posse,  quan- 
do  lobulus  tertius  nondum  amplificatus  est.  Ta- 
lem  operandi  rationem  Lizabs  suadet* 

Aegee,  in  mensa,  eodem  positu  ac  in  Litho- 
tomia,  ponendus  est ;  et  speciUum  in  vesicam  im- 
mittendum,  et  ita  tenendum,  ut  antrorsum  Glan- 
dulam  Prostatam  protrudat.  Incisio  in  parte 
comprehensa  semilunaris,  qualis  a  Celso  in  Li- 
thotomia  praescribitur,  facienda  est,  a  tubere  ossis 
ischii  alterius  ad  tuber  alterius  pertinens,  cujus 
aspectus  convexa  ad  symphisin  pubis  spectabit. 
Fines  sive  cornua  hujus  incisionis  paulo  infra 
tubera  ossium  ischiorum  pervehenda  sunt,  inter 
haec  et  anum,  ut  operatio  reliqua  liberius  per- 
ficiatur.  Haec  prima  incisio,  cutem  telamque 
cellulosam  diducat,  oportet.  Operator,  situm 
bulbae  urethrae  animo  respiciens,  adhaesionem 
fibrarum  siihincteris  ani  ad  acceleratores  urinae 
dividere  debet,  deinde  fibras  levatoris  ani  utrius- 

qiie  lateris,  ab  hoc  loco  deorsiim  ad  fiiies  primae 
iucisionis  semilunaris,  adeo  ut  Glandula  Prostata 
plane  in  conspectum  detur,  quae,  tamen,  diducen- 
do  Rectum  per  unam  aiteramve  scalpri  incisurara, 
niulto  magis  patefit.  Haec  incisio  rausculos  trans- 
versos  perinei  quoque  dividit. 

Prostata  jam  plene  exposita,  uncus  inseren- 
dus  est  in  unum  lobulum  latusve  glandulae,  quae 
cum  cura  a  collo  vesicae  parteque  prostatica  ure- 
thrae  dissecanda  est ;  idemque  ab  altero  latere, 
incisione  superne  deorsum  pervecta,  faciendum. 
Nulla  per  digitos  laceratio  aut  avulsio,  sed  inci- 
surae  rectae  scalpello,  in  hac  operatione,  adhiben- 
dae  erunt. 

Glandula  morbosa  sublata,  specillum  extrahi, 
catheterque  ex  gummi  flexibili  immitti,  debent. 
Vulnus  per  tres  suturas,  .unam  in  centro,  unam 
utroque  latere,  committendum  est.  jEgrotus  dein 
in  lectum  imponatur,  et  opiatum  sumat.  Cathe- 
terem  ex  gummi  elastico  in  vesica  relinqui,  donec 
urethra  sanata  fuerit,  neque  educi  oportet,  nisi 
ut  purgetur,  siquando  obstructus  sit. 

Si,  tamen,  operatio  respuatur,  morbusque  ad 
staclium  secundum  pervenerit,  ad  symptomata 
urgentia  mitiganda,  cruciatusque  aegrotantis  sub- 
levandos,  praecipue  respiciendum  erit. 

Ad  hoc,  igitur,  urina  saepe  educi  debet,  quoni- 
am  pressura,  quam  parti  morbosae  infert,  cona- 
tusque  vehementes  vesicae  musculorumque  ab- 
dominalium  ideo  facti,  ad  morbum  exacerban- 
dum,  doloresque  aegrotantis  augendos,  phirimum 
conferent. 

De  usu  Catheteris. — Quaedam  haud  j)arvi  mo- 
menti  impedimenta  ahquando  catheterem  immitti 
prohibitura  videantui'.  Ex  his  primum  obtinet 
locum  Spasmus  Urethrae,  conditione  partium 
praeter  naturam  mobili  exortus.  Alterum  im- 
pedimentum  est  Tractus  Urethrae  Obliquitas, 
amplificatione  lobulorum  Prostatae  lateralium  ab- 
normi  efFecta  ;  ob  hoc,  enim,  incrementura  parum 
aequale  canahs  utroque  deiuceps  flecti  visus  est. 
Lobuli  tertii  ad  collum  vesicae  projectura  impedi- 
menti  causa  tertia  existit. 

Impedimentum,  a  spasmo  urethrae  exortum, 
superari  potest,  instrumento  ex  gummi  elastico 
utendo,  quod  molle  et  laeve  esse  debet,  itemque 
ad  apicem  rotundum  et  quam  crassissimum  meatus 
facile  acceperit,  ne  in  lacunis  urethrae  implice- 
tur.  Hoc  bene  oleo  illitum  per  urethram,  sine 
stileto,  mitti  debet ;  si,  tamen,  ita  ad  vesicam  us- 
que  penetrare  nolit,  stiletum  rite  curvatum  per 
id  intrudatur ;  sic,  enim,  minus  inducetur  irrita- 
tionis  et  spasmi,  quam  si  catheter  educeretur,  at- 
que  rursus  stileto  instructuni  immitteretur, 

Si  aeger  huic  urethrae  vitio  spasmodico  oppor- 
tunus  esse  solet,  haud  alienum  erit  supposito- 
rium  ex  tribus  aut  quatuor  opii  granis  Recto  im- 
ponere,  hora  una  vel  altera  antequam  catheterem 
immittere  conemur. 

Hac  difRcultate  superata,  quae  proxime  sese 
verisimiliter  sit  objectura,  meatus  inter  lobulos 
laterales  obliquitas  erit.  Quum,  igitur,  Chirurgus 
hanc  partem  minus  instrumento  pervium  sen- 
tit,  apicem  ejus  ad  unum  latus  deflectere  debet, 
et  si  leni  experimento  facto,  parum  adhuc  pro- 

fecerit,  ad  alterum  latus  deflectat ;  et  sic  saepe 
voto  potietur,  ubi  si  instrumentum  trusisset  an- 
trorsum,  non  modo  molimen  frustra  factum 
fuisset,  sed  etiam  verisimillime  damnum  irrepa- 
rabile  partibus  ipsis  intulisset. 

Frequentissimum,  vero,  neque  fortasse  mini- 
me  formidolosura,  in  cathetere  immittendo,  im- 
pedimentum  est  projectura  lobuli  tertii  super 
vesicae  coUum,  quae,  praeterquam  quod  directe 
ingressui  instrumenti  obstat,  interdmn  laxam 
urethrae  membranam  elevat  usque  ad  veru  mon- 
tanum,  adeo,  quidem,  ut  lobulum  amplificatum 
et  veru  montanum  fere  in  contactum  perducat, 
cavumque  inter  ea  praeter  naturam  multo  pro- 
fundius  reddat ;  pars  meatus  prostatica,  quoque, 
ideo  longior  fit,  et  levis  hujus  partis  curvatura 
naturalis,  vesica  quasi  in  tumorem  elevata,  mul- 
tum  augetur. 

Ad  haec  impedimenta  superanda,  catheter  ad- 
hibendus,  plurimum  versus  apicem  praecipue, 
curvari,  et  poUicibus  tribus  quatuorve  longitu- 
iline  solita  longior  esse  debet.    Hic  immitten- 

dus  est,  apice  semper  secus  uretlirae  superficiem 
superiorem  truso,  et  circa  putem  circuitu  subito 
pervehendus.    Si  apex,  nihilomimis,  cavo,  inter 
partem  eminentem  et  veru  montanum,  implice- 
tur,  curvatura,  uti  primum   a  Hey  Leedensi 
suasum  est,  stiietum  ex  parte  educendo,  augeri 
queat ;  vel  si  hoc  etiam  non  sufficiat,  catheter,  uti 
HoME  jubet,  linea  horizontali  vel  dextrorsum 
vel  sinistrorsum  immittendus  est ;  et  quum  apex 
ad  veru  montanum  pervenerit,  manubrium,  cir- 
cuitu  gradatim  facto,  dum  adhuc  movetur  apex, 
sursum  verti  debet,  et  ita  instrumentum  in  spa- 
tium  lobulos  laterales  inter  et  medium  dirigatm', 
ubi  nil  ingressui  obstat,  et  nil  opus  est  quo  in 
vesicam  perveniat,  nisi  ut  manubrium  deprima- 
tur. 

n  :Si  haud  parum  difficile  fuerit  instrumentum 
immittere,  in  vesica  relinqui  debet,  ostio  per  cor- 
ticem  aut  ligneolum  obturato,  itemque  affigi  decet, 
vel  per  taeniae  habenulas,  femoribus  aegri  liga- 
tis,  vel,  quod  melius  convenit,  fascia  ad.  foj,'m^m 
literae  T  more  solito  admoveri  potest,  fissura  re- 
licta,  unde  penis  exeat,  et  laqueo  supra  et  infra 

liaiic  fissiu-am  taeniae  habenae  adligari  possunt. 
Catheteris  in  vesicam  plene  missi,  quod  exstat, 
orane  abscindi  debet ;  quum,  enim,  ultra  os  ure- 
thrae  eminet,  facile  flectitur,  frangitur,  aut  e  ve- 
sica  eliminatur,  inter  spasmos  vehementes  quibus 
saepe  viscus  illud  plectitur.  > 

FORAMINA  in  lateribus  instrumenti  patula 
esse  debent,  quo  minus  muco  aut  sanguine  ob- 
stniantur.  Ad  hoc,  omnibus  in  exemplis,  respi- 
cere  oportet ;  nonnunquam  enim  adeo  viscida 
m-ina  est,  ob  copiam  humoris  tenacis  secreti  su-* 
pra  memorati,  ut  si  foramina  minora  sint,  ue 
guttula  quidem  una  elabatui*.* 

Sed  quanquam  haec  omnia  ita  praecaveantur, 
catheter  saepe  oppilatur,  et  opus  est  extrahere, 
ut  pui-getur.  Frequentiam  extrahendi  a  rebus 
fortuitis  pendere  oportet ;  nunc  semel  in  hebdo- 


•  Foramina  quoque  ampla  alteri  praeterea  proposito  inserviunt ; 
nam  interdum  pai-vuli  calculi  in  ea  accipiuntur,  et  e  resica  extra- 
huntur,  instrumentum  solummodo  educendo  luide  causa  alia  irrita- 
tionis  auctae  sacpe  evitatur. 

mada  sufficit,  nimc  qiiotidie  instrumentum  mutare 
necesse  est. 

QuuM  catheter  sine  magno  dolore  aut  opere 
intromitti  potest,  subinde  tantum,  pro  copia 
urinae  secretae,  et  copia  quae  simul  sine  irrita- 
tione  contineri  queat,  immittere  opus  erit. 

Si,  vero,  immissio  instrumenti,  ejusve  in  vesica ' 
remora,  ingentem  efficiat  irritationem,  quoniam  ita 
morbus  multum  intenditur,  cogitandum  erit  an- 
non  melius  expediat  vesicam  a  Recto  perforare, 
et  canulam  ex  gummi  elastico,  donec  proclivitas  ' 
ad  irritationem  se  remiserit,  in  apertura  relin- 
quere. 

Inflammatio,  quae  per  morbi  decursum  ac- 
cedit,  topica  sanguinis  e  lumbis,  perineo  aut  mar- 
gine"ani  detractione,  semicupii  usu,  enematibus 
emollientibus,  aliisque  remediis,  quae  laudantur  in 
stadio  priori,  superanda  est. 

Ad  irritationem  sedandam  multa  proposita  sunt 
remedia,  quae  deinceps  recensebo. 

De  Narcoticis. — Hujus  generis  remedia  om- 
nium  efficacissime  sublevamen  aegro  afFerunt. 
Praeparata  ex  Opio,  Hyosciamo  Nigro,  Humulo 
Lupulo,  Paj)avere  Albo,  vel  Conio  Maculato,  aut 
Lactucarium,  prout  aegroto  conveniant,  adhiberi 
possunt.  Ex  his  unum  nocte  quaque  secunda, 
vel  fortasse  noctibus  singulis,  praecipi  debet.  Ra- 
tio  efficaeissima  ea  exhibendi,  per  enemata,  vel 
unum  plurave  pro  suppositorio  in  Recto  relicta, 
absolvitur.  Lotio  solutionis  opii  aquosae,  ad  pro- 
portionem  opii  semidrachmae,  cum  aquae  unciis 
duabus,  in  vesicam  injecta,  aliquando  statim,  cum 
ingens  fuit  irritabilitas,  allevamen  attulit ;  hoc,  au- 
tem,  praescriptum  saepe  potius  uti  corpus  alie- 
num  agere,  et  irritationem  intendere,  videtur. 

De  Cailiarticis. — Ex  his,  uti  jam  dictum  est, 
nulla  nisi  mitissima  ingerenda  sunt.  Ad  alvi  ta- 
men  conditionem  cura  summa  respicere  oportet, 
quippe  quae  nunquam  astringi  permitti,  sed  po- 
tius  laxa  et  facilis  servari,  debeat.  Cum  ad  con- 
stipationem  proclivis  est  aeger,  Oleum  Ricini,  Pul- 
vis  Rhei,  aut  solutio  diluta  alicujus  salium  medio- 
rum,  usitari  possunt.    Sed  in  exemplis  solitis,  ex- 

hibitio  enematis  ex  aqua  mera  calida,  aut  decocto 
avenaceo,  sufficere  invenietur. 

QUANDO  opiatum  aliquod  ingeritur,  inertiam 
alvi  inde  orituram,  aperiens  medicamentum  simul 
dando,  optimo  arceri  reperimus.  Ideo  una  duaeve 
pilularum  Rhei  compositarum  Pharmacopaeiae 
nostrae,  cum  anodyno  sumptae,  facilem  alvi  de- 
jectionem  aegro  die  postero  praestabunt,  ubi  aliter 
alvus  non  nisi  cathartico  valido  solvi  potuisset. 

De  Tonicis  et  Astringentihus. — Haec  in  vitiis 
organorum  urinariorum  vetustis  multum  usitata 
sunt,  et,  revera,  cum  beneficio  quodam  uti  pro 
tempore  videretur,  in  exemplis  Prostatae  incre- 
menti,  ubi  secretio  muci  morbosi  magnopere  sca- 
tet.  Arbutus  Uvae  Ursi,  sub  forma  foliorum  pul- 
veris,  per  portiones  a  granis  viginti  ad  sexaginta, 
ter  quaterve  in  die  data,  laudibus  haud  parvis  ela- 
ta  est.  Tinctura  muriatis  ferri  a  guttis  decem  ad 
viginti  bis  in  die  data,  ususque  lavationis  mariti- 
mae,  morbum  aliquando  morari  videntur ;  hoc, 
autem,  plerumque  ita  fit,  cum  morbus  indole  stru- 
mosa  instruitur. 

De  Stmulmitibus  et  Contra-irritantibus. — Ve- 
eicatoria,  in  hoc  morbo  adhibenda,  efFectu  cantha- 
ridum  proprio  in  coUum  vesicae  prohiberi  viden- 
tur.  Sed  WiLSON  ait,  ea  perineo  apposita,  et, 
antequam  cantharides  absorbeantur,  sublata,  in 
irritatione  interna  sedanda  profuisse.  Hunter 
exemplum  tradit,  ubi  setaceum  in  perineo  tumo- 
rem  imminuit,  et  irritabilitatem  vesicae  tempera- 
vit ;  sed,  parte  sanata,  symptomata  redierunt,  et 
quanquam  iterum  impositum  fuit  setaceum,  b^e- 
ficia  pristina  haud  percepta  sunt.  Ex  efFectu  mi- 
rabili  lodinae,  in  Bronchocele  aliisque  glandula- 
rum  tumoribus  quibusdam  curandis,  spes  falt 
nonnullis  eam  Prostatam  amplificatam  ^uoque 
sanaturam  esse.  In  quibusdam,  igitur,  exemplis, 
ejus  periculum  factum  est ;  sed,  quatenus  ipse 
novi,  sine  uUo  beneficio  diuturno.  Sub  forma 
tindturae,  per  portiones  guttarum  deceln  aut  quin- 
decim  bis  terve  in  die  dari,  vel  unguenti  semi- 
drachma  in  perineum  mane  et  vespere  infricari, 
potest. 


De  Ditireticis.-^Jloc  remediorum  genus,  si 

modo  perite  adhibitum,  in  signis  gravioribus  sub- 
levandis  multum  prosunt. 

Jam  supra  adnotatum  est,  ubi  irritatio  summa 
adest,  accumulationem  muci  tenacis  item  multum 
augeri,  et  urinam  parcissime  secerni :  quanquam, 
porro,  utra  harum  conditioni  alteri  causa  sit,  dic- 
tu  difficile  est,  tamen  saepe  reperimus,  una  sub- 
lata,  alteram  quoque  toUi,  vel  saltem  magnopere 
allevari.  Quum,  igitur,  Arbutus  Uvae  Ursi  spem 
medentium  fefellit,  cum  opium  et  caetera  sedan- 
tia  irritationem  compescere  desierunt,  aut  aegro 
parum  conveniunt,  diuretica  multum  proficere  in- 
venientur ;  secretio  enim  urinae  aucta,  materiam 
tenacem  et  acrem  in  vesica  haerentem  diluendo, 
et  ejus  excretioni  favebit,  et,  dum  in  vesica  mora- 
tur,  minus  irritantem  reddet.  Praeterea,  haud 
alienum  fortasse  erit  adnotare,  fluxum  urinae  auc- 
tum  aegro  ipsi  valde  placere,  cujus  quidem  atten- 
tio  fere  omnis  plerumque  in  copiam  quam  excernit 
intenditur. 

Hujus  generis  medicamenta  maxime  eligenda 
sunt,  Spiritus  Etheris  Nitrosi,  Radix  Scillae  Ma- 

ritimae,  et  Folii  Digitalis  Purpureae.  Horum 
duorum  actio,  compositione  cum  Hydrargyro,  prae- 
cipue  ejus  submuriate,  admodum  augetur. 

^"Ubi  digitalis  nil  mali  secum  afFert,  caeteris  eo 
fortasse  anteponenda  est,  quod  nempe,  praeter 
effectum  suum  valde  diureticum,  ob  vim  sedantem 
bene  notam,  in  irritatione  temperanda,  et  febris 
symptomaticae  incitatione  devincenda,  plurimum 
valeat. 

De  Diluentihus  et  Demulcentibus. — Ista  liber- 
rime  in  stadio  provectiore,  saltem  ubi  catheter  ad- 
hibetur,  praecipi  queant,  et  rebus  se  ita  habenti- 
bus,  magna  irritatione  urgente  in  actione  diure- 
ticorum  promovenda,  plurimum  prosunt.  Sed  in 
stadio  incipiente,  ubi  urina  difficulter  excernitur, 
etiamsi  nondum  catheter  jwstuletur,  usus  multi 
humoris,  cujuscunque  generis,  fortasse  alienus  erit, 
quia,  vesicam  ad  functionem  suam  saej^ius  ciendo, 
ad  morbum  exacerbandum  conducet. 

De  Diaeta  et  Regiminc. — Diaeta  nutriens  esse 
debet,  sed  omni  re  califaciente  aut  acri  vacua. 

Jusculum  gelatum  ex  pedibus  vitulinis,  Maranta 
Arimdinacea,  Sago,  Panado,  et  similia,  cibus  op- 
timus  atque  tutissimus  erunt.  Decoctum  horde- 
aceum,  aquam  in  panem  tostum  infusam,  lac  lac- 
tisque  serum,  pro  potu  adhibere  licet ;  sed  vina, 
cerevisiae,  spiritusque  distillati,  omnino  prohiben- 
da  sunt,  vel,  si  unquam  opus  fuerit,  quam  parcis- 
sime  concedenda. 

.^GEE,  quam  tranquillissimus  teneri,  et  quam 
maxime  potest  in  lecto  decumbere,  debet ;  pro 
exercitatione,  ambulatio  aut  in  curru  gestatio,  sed 
neutiquam  equitatio,  praecipi  queat. 

Denique,  cura  summa  ab  aegro  ipso,  et  atten- 
tione  sedula  a  medente,  in  remediis  supra  traditis 
perite  administrandis,  adhibitis,  vita,  quae  aliter 
inter  miserias  et  cruciatus  traheretur,  nonnihil 
magis  toleranda,  neque  fortasse  omni  solatio  va- 
cua,  reddi  possit. 


FINIS. 


